ངའི་སྐད་ཆ་འདི་རྣམས་ལྡབ་སྐྱོར་ལྟ་བུ་ཡིན་པས།ཁྱེད་ཚོ་མང་པོ་ཞིག་གིས་ཐོས་ཡོད་ཀྱང༌།མི་མང་པོ་ཞིག་ཕལ་ཆེར་གསར་པ་ཡིན་པས་ཐོས་མྱོང་ཡོད་ཀྱི་མ་རེད།གལ་པོ་ཆེ་ལ་ནན་ཏན་གསུངས་པས་ཡང་བསྐྱར་བརྗོད་པ་ལ་སྐྱོན་མེད།སྐབས་དེར་ནེ་ཧེ་རུ་བཞུགས་ཡོད་ཅིང་ང་ཚོ་བོད་མི་བཙན་བྱོལ་བའི་ཐོག་ལ་དམིགས་བསལ་གྱི་ཐུགས་ཁུར་བསྐྱེད་དེ་ང་ཚོའི་སློབ་གྲྭ་ཟུར་དུ་འཛུགས་རྒྱུ་དང༌།སློབ་གྲྭའི་རྒྱུགས་སྤྲོད་ཀྱི་ཡི་གེ་ཡང་ཨིན་ཇི་དང་ཧིན་དི་གཏན་འབེབས་བྱེད་རྒྱུས་མཚོན་པའི་ནེ་ཧེ་རུ་དང་དེ་ཚོའི་སྐོར་གོ་བསྡུར་བཀའ་སློབ་ཞུ་རྒྱུའི་གོ་སྐབས་བྱུང་ཡོད།